 Huduma hiyo ni ya kwanza barani Afrika na itamwezesha Mteja wa Airtel kutuma , kupokea na kutoa pesa kutoka kwenye salio lake la Airtel Money.Hatua ya awali ya huduma hii inategemea kuanza tarehe Novemba 1, 2014 kwa kushirikisha nchi za Kenya, Uganda, Tanzania na Rwanda ambapo huduma hii itaweza kupatikana kufuatia kibali kutoka benki kuu ya serikali husika.Akizungumza wakati wa Mkutano wa Biashara kwa wakuu wa kampuni katika nchi za Afrika Mashariki uliofanyika Rwanda, Mkurugenzi na Mkuu wa kitengo cha Airtel Money Chidi Okpala, alisema uanzishaji wa huduma hiyo ni hatua muhimu itakayowawezesha wateja kutuma na kupokea pesa nje ya mipaka ya nchi zao kupitia huduma ya Airtel Money.